ПРОТОКОЛ № 15

от заседанието на Комисия по правни въпроси 
на Висшия съдебен съвет, проведено на 11 април 2016 г.

Днес, 11 април 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА - отсъства
			КАРОЛИНА НЕДЕЛЧЕВА
 НЕЗАБРАВКА СТОЕВА  - отсъства

На заседанието присъстват експертните сътрудници на комисията: Саша Харитонова –  директор на дирекция „Правна”.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Доклад от Мартин Величков – главен експерт – юрисконсулт в дирекция правна в изпълнение на решение на Комисията по правни въпроси по протокол № 14 от 04.04.2016 г., т.7.

- Справка за насрочените дела през месец април 2016 г.

- Проект на Закон за предотвратяване на корупцията и за отнемане на незаконно придобито имущество.

- Решение на Министерски съвет № 249/08.04.2016 г. за одобряване на План за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка.
- Проект на Правилник за администрацията на Върховния административен съд.

Д Н Е В Е Н   Р Е Д:

1. ОТНОСНО: Препис от искането от тричленен състав на Върховния административен съд за установяване на противоконституционност на разпоредбите на чл. 230, ал.1 и ал.2 от Закона за съдебната власт, както и препис от определението на Конституционния съд от 05.04.2016 г. по конституционно дело № 4/2016 г., за становище в 30-дневен срок.

КОМИСИЯТА ПО ПРАВНИ ВЪПРОСИ
Р Е Ш И:

1.1. Отлага разглеждането на т.1 за следващото заседание на комисията.

2. ОТНОСНО: Писмо от Министерство на правосъдието относно образувана преписка вх. рег. № 94-И-70/11.03.2016 г. по писмо от адвокат Иван Пенчев Иванов.

КОМИСИЯТА ПО ПРАВНИ ВЪПРОСИ
Р Е Ш И:

2.1. Административният ръководител – председателят на Районен съд гр. Костинброд при упражняване на общото си организационно ръководство по чл. 80 от ЗСВ, с оглед издадената заповед № РД-09-23 от 31.03.2015 г., следва да се съобрази с разпоредбата на чл. 31 от Закона за адвокатурата и чл. 74, ал.1 и ал. 2 от Правилника за администрацията в съдилищата.
2.2. Решението по т. 2 да се изпрати на председателя на Районен съд гр. Костинброд и на адвокат Иван Пенчев Иванов.

3. ОТНОСНО: Писмо от Екатерина Николова – съдия в Районен съд гр. Благоевград относно отказ за определяне на допълнително трудово възнаграждение.

КОМИСИЯТА ПО ПРАВНИ ВЪПРОСИ
Р Е Ш И:

3.1. Съгласно чл. 5, ал. 2 от действащите към момента Правила за определяне на средства за допълнителни трудови възнаграждения лице, срещу което е образувано дисциплинарно производство, няма право на допълнително възнаграждение. При прекратяване на дисциплинарното производство или в случай на отмяна на същото, допълнително възнаграждение се изплаща само в рамките на бюджетната година, за която се отнася възнаграждението.
3.2. Решението по т. 3 да се изпрати на Екатерина Николова – съдия в Районен съд гр. Благоевград

4. ОТНОСНО: Решение на КПКИТС по протокол № 13/29.03.2016 г., т.2 относно промяна образците на „Уведомление“ и „Възлагателно писмо“, за преценка и становище.

КОМИСИЯТА ПО ПРАВНИ ВЪПРОСИ
Р Е Ш И:

4.1. Не се налага промяна на вида и съдържанието на приетите от Висшия съдебен съвет образци на „Уведомление“ и „Възлагателно писмо“. Същите съдържат минималните реквизити, поради което няма пречка всеки орган в рамките на неговата оперативна самостоятелност, да добавя допълнителни данни с цел пълнота и в интерес на работата по събиране вземанията на съдебната власт.
4.2. Решението по т. 4 да се изпрати на Комисия „Професионална квалификация, информационни технологии и статистика.

5. ОТНОСНО: Решение на КАОСНОВС по протокол № 13/29.03.2016 г., т.1 относно предложение за изменение на Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

5.1. Отлага разглеждането на т. 5 за следващото заседание на комисията.

6. ОТНОСНО: Решение на Комисията по предложенията и атестирането по протокол № 13/29.03.2016 г., т. Р-29 относно предложение на конкурсната комисия по обявения конкурс за първоначално назначаване в Апелативен съд гр. Варна – търговска колегия, за утвърждаване на конспект по търговско – правни науки за провеждане на устните изпити.

КОМИСИЯТА ПО ПРАВНИ ВЪПРОСИ
Р Е Ш И:

6.1. Отлага разглеждането на т.6 за следващото заседание на комисията.

7. ОТНОСНО: Решение на Комисия „Международна дейност“ по протокол № 14/30.03.2016 г., т.12 относно Правила за реда и организацията при извършване на писмени преводи за нуждите на ВСС.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение решението на Комисия „Международна дейност“ по протокол № 14/30.03.2016 г., т.12 относно Правила за реда и организацията при извършване на писмени преводи за нуждите на ВСС.

8. ОТНОСНО: Доклад от Мартин Величков – главен експерт – юрисконсулт в дирекция правна в изпълнение на решение на Комисията по правни въпроси по протокол № 14 от 04.04.2016 г., т.7.

КОМИСИЯТА ПО ПРАВНИ ВЪПРОСИ
Р Е Ш И:

8.1. Отлага разглеждането на т.8 за следващото заседание на комисията.

9. ОТНОСНО: Справка за насрочените дела през месец април 2016 г.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение справката за насрочените дела през месец април 2016 г.

10. ОТНОСНО: Проект на Закона за предотвратяване на корупцията и за отнемане на незаконно придобито имущество.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение Проекта на Закона за предотвратяване на корупцията и за отнемане на незаконно придобито имущество. 

11. ОТНОСНО: Решение на Министерски съвет № 249/08.04.2016 г. за одобряване на План за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение решението на Министерски съвет № 249/08.04.2016 г. за одобряване на План за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка.

12. ОТНОСНО: Проект на Правилник за администрацията на Върховния административен съд.

КОМИСИЯТА ПО ПРАВНИ ВЪПРОСИ
Р Е Ш И:

11.1. Предлага на Пленума на Висшия съдебен съвет на основание чл. 342, ал. 1 от Закона за съдебната власт да ПРИЕМЕ Правилник за администрацията на Върховния административен съд.
11.2. Внася предложението за разглеждане на заседание на Пленума на Висшия съдебен съвет, насрочено за 21.04.2016 г.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА